《钗头凤 题盛奕云城南小住》
清代·李符

城南去。墙东住。石桥须记垂杨路。柴扉静。连钱映。

小斋如舫，短路围径。称。称。称。

花深处。香风度。彩笺重拟闲居赋。挥毫竟。添佳兴。

弄琴春昼，鸟啼相应。听。听。听。

作者简介：（1639—1689）清浙江秀水人，原名符远，字分虎，号耕客，又号桃乡。善诗词，工骈体。与兄李绳远、李良年号浙西三李。与朱彝尊等结诗社。后客居福建茶官署，暴卒。有《香草居集》。